Document ID: 32006D0675

RÅDETS AFGØRELSE 2006/675/FUSP
af 10. august 2006
om Det Schweiziske Forbunds bidrag til Den Europæiske Unions militæroperation til støtte for De Forenede Nationers mission i Den Demokratiske Republik Congo (MONUC) under valgprocessen (operation EUFOR RD Congo)
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 13, stk. 3, og
ud fra følgende betragtninger:
(1)
Den Udenrigs- og Sikkerhedspolitiske Komité vedtog i overensstemmelse med traktatens artikel 25, stk. 3, og i henhold til artikel 10, stk. 2, i Rådets fælles aktion 2006/319/FUSP af 27. april 2006 om Den Europæiske Unions militæroperation til støtte for De Forenede Nationers mission i Den Demokratiske Republik Congo (MONUC) under valgprocessen (1), afgørelse MONUC SPT/1/2006 (2), og afgørelse MONUC SPT/2/2006 (3) den 30. maj 2006.
(2)
I forlængelse af anbefalingerne fra EU-operationens øverstbefalende og EU's Militærkomité om bidrag fra Det Schweiziske Forbund bør Det Schweiziske Forbunds bidrag accepteres.
(3)
I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af de af Den Europæiske Unions afgørelser og aktioner, som har indvirkning på forsvarsområdet -
TRUFFET FØLGENDE AFGØRELSE:
Artikel 1
1. Det Schweiziske Forbunds tilbud om et bidrag til operation EUFOR RD Congo accepteres herved.
2. Det Schweiziske Forbund bliver repræsenteret i den bidragyderkomité, der er nedsat ved afgørelse MONUC SPT/2/2006.
Artikel 2
Denne afgørelse har virkning fra dagen for vedtagelsen.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, den 10. august 2006.

Labels: 18
15
5